Íþróttafólk Kópavogs 2018 . Á myndinni eru Ármann Kr . Ólafsson bæjarstjóri , Valgarð Reinhardsson fimleikamaður úr Gerplu , Agla María Albertsdóttir knattspyrnukona úr Breiðablik og Jón Finnbogason , formaður íþróttaráðs Kópavogs . Kópavogsbúar geta haft áhrif og kosið um íþróttakonu og íþróttakarl ársins 2019 . Valið stendur á milli 10 íþróttamanna sem íþróttaráð Kópavogs valdi úr innsendum tilefningum frá íþróttafélögunum . Kjósa má einn karl og eina konu . Val á íþróttakarli og íþróttakonu verður kynnt á íþróttahátíð Kópavogs sem haldin verður í Samskipahöllinni , Reiðhöll Spretts föstudaginn 3. janúar 2020 kl 17:00 . Íþróttakarl og íþróttakona Kópavogs fá í sinn hlut farandbikar og eignarbikar auk peningaverðlauna frá Kópavogsbæ . Hér má lesa um það íþróttafólk sem er í kjöri og skarað hefur framúr á árinu 2019 . Agnes Suto-Tuuha : Fimleikakona úr Gerplu Agnes varð Íslandsmeistari í áhaldafimleikum kvenna 2019 . Hún varð bikarmeistari með liði Gerplu . Agnes var stigahæsti keppandinn í áhaldafimleikum á keppnistímabilinu 2018 - 2019 . Keppti fyrir Ísland á öllum erlendum verkefnum keppnistímabilið 2018 - 2019 , Heimsmeistaramóti , Norðurlandamóti , Evrópumóti og Heimsbikarmóti . Agnes skipti yfir í hópfimleika nú í haust og vann sig inn í lið Gerplu sem tók þátt á Norðurlandamóti í hópfimleikum nú í nóvember . Agnes er virkilega samviskusamur iðkandi , hún æfir vel , hún er skipulögð , frábær fyrirmynd ungra fimleikastúlkna . Agnes er fimleikakona árins 2019 hjá FSÍ . Aron Snær Júlíusson : Kylfingur úr Golfklúbbi Kópavogs og Garðabæjar Aron Snær hefur verið fastur maður í íslenska A-landsliðinu undanfarin ár og verið sá leikmaður sem hægt er að reiða sig á enda mjög öflugur og stöðugur kylfingur . Aron var í karlasveit GKG sem sigraði á Íslandsmóti golfklúbba í efstu deild . Hann ásamt tveimur öðrum lönduðu öðru sæti í Evrópumóti klúbbliða í Frakklandi , sem jafnaði besta árangur íslenskt liðs í golfi . Aron Snær hafnaði í 5. sæti í einstaklingskeppninni . Aron Snær tryggði sér þátttökurétt á Nordic League mótaröðinni fyrir næsta tímabil og leikur því á næsta ári í 3. deild atvinnumanna . Aron Snær er frábær fyrirmynd annarra , yngri sem eldri , reglusamur , vinnusamur og ávallt jákvæður . Berglind Björg Þorvaldsdóttir : Knattspyrnukona úr Breiðabliki Berglind Björg hefur leikið 221 leiki í efstu deild kvenna , þar af 198 leiki fyrir Breiðablik og skorað í þeim 144 mörk . Hún lék 17 leiki í Pepsídeild kvenna í sumar með Breiðabliki , skoraði í þeim 16 mörk og hreppti titilinn markadrottning Pepsídeildar kvenna árið 2019 . Breiðablik átti góðu gengi að fagna í Meistaradeild Evrópu á árinu þar sem liðið féll úr keppni í 16 liða úrslitum eftir ósigur í tveimur leikjum gegn stórliði PSG frá Frakklandi . Berglind lék alla 7 leiki liðsins og skoraði í þeim tíu mörk og er ein af markahæstu leikmönnum Meistaradeildar kvenna á árinu 2019 . Berglind hefur leikið 44 landsleiki fyrir Íslands hönd og skorað í þeim fjögur mörk . Hulda Clara Gestsdóttir : Kylfingur úr Golfklúbbi Kópavogs og Garðabæjar Hulda Clara er fastaliðsmaður í A-landsliði kvenna og komin í allra fremstu röð golfkvenna á Íslandi . Hún lék með kvennalandsliðinu á EM kvenna á Ítalíu . Á stigamótaröð GSÍ varð hún einu sinni í öðru sæti og tvisvar sinnum í þriðja sæti og hafnaði í þriðja sæti stigalistans eftir tímabilið . Hulda var lykilmaður í kvennasveit GKG sem sigraði á Íslandsmóti golfklúbba í efstu deild kvenna . Í Evrópumóti klúbbliða hafnaði GKG sveitin í 7. sæti og gerði Hulda sér lítið fyrir og sigraði í einstaklingskeppninni , fyrst íslenskra kvenna til að ná því afreki . Hulda Clara hefur mikinn metnað og dugnað sem hefur komið henni nú þegar í fremstu röð . Ingvar Ómarsson : Hjólreiðamaður úr Breiðablik Ingvar átti sitt besta ár á ferlinum í ár , og varð Íslandsmeistari í fjórum greinum af sex í hjólreiðum , ásamt því að vera kjörinn hjólreiðamaður ársins , sjötta árið í röð . Fyrir hönd Íslands keppti hann á Evrópumeistaramóti í maraþon-fjallahjólreiðum og hafnaði í 37. sæti , Heimsmeistaramóti í ólympískum fjallahjólreiðum og hafnaði í 82. sæti , og Heimsmeistaramóti í maraþon fjallahjólreiðum og hafnaði í 87. sæti sem er jafnframt einn besti árangur Íslendings á stórmóti í hjólreiðum . Heima átti hann frábært mót í malarkeppninni The Rift , þar sem hann hafnaði í 3. sæti á eftir tveimur Bandaríkjamönnum sem eru taldir þeir bestu í heiminum í greininni . Samtals sigraði hann tólf keppnir á árinu . Ívar Ragnarsson : Skotfimimaður úr Skotíþróttafélagi Kópavogs Ívar keppti á smáþjóðaleikunum í Svartfjallalandi og hafnaði í 5. sæti eftir að hafa komist í úrslit . Ívar varð Íslandsmeistari í staðlaðri skammbyssu og grófri skammbyssu ásamt því að vinna Íslandslandsmót í loftbyssu karla nú í lok ársins . Hann hefur staðið framarlega í skotíþróttum á Íslandi síðastliðin ár . Ívar hefur síðustu ár keppt í staðlaðri skammbyssu , sportskammbyssu , grófskammbyssu og loftskammbyssu karla . Ívar komst í úrslit á Smáþjóðaleikunum í Svartfjallalandi og hafnaði þar í 5. sæti . Patrik Viggó Vilbergsson : Sundmaður frá Breiðablik Patrik Viggó er orðinn sterkasti langsundsmaður landsins aðeins 17 ára gamall . Hann varð fjórfaldur Íslandsmeistari í 25 m laug og þrefaldur Íslandsmeistari í 50 m laug . Auk þess náði hann í þrenn silfurverðlaun á þessum mótum . Hann bætti nokkur íslandsmet í piltaflokki ( 15 til 17 ára ) frá 100 m skriðsundi upp í 1500 m skriðsundi á árinu . Hann keppti á Smáþjóðaleikunum fyrir Íslands hönd og vann til bronsverðlauna í 4 x 200m skriðsundi . Hann keppti á Evrópumeistaramóti unglinga í sumar og stóð sig mjög vel . Á Norðurlandameistaramótinu í Færeyjum var hann í úrslitum í sínum greinum og varð hársbreidd frá verðlaunum í 400 m og 800 m skriðsundi . Patrik er mjög vinnusamur og hæfileikaríkur sundmaður sem á eftir að koma honum langt í sundíþróttinni . Ragna Sigríður Ragnarsdóttir : Sundkona úr Breiðablik Ragna Sigríður varð Íslandsmeistari í 400 m skriðsundi í 50 m laug núna í apríl sl . Hún var í sigursveit Breiðabliks sem vann 4 x 200 m skriðsund á mótinu . Hún varð þrefaldur Íslandsmeistari í 25 m lauginni í 1500 m skriðsundi 800m skriðsund og 400 m skriðsundi og einnig í sigursveit Breiðabliks í 4 x 200 m skriðsundi . Ragna Sigríður var í sundlandsliði Íslands á Smáþjóðaleikum . Hún náði lágmörkum á Norðurlandameistaramótið sem haldið var í Færeyjum núna í desember og náði góðum árangri í 800 m skriðsund og nældi sér í bronsverðlaun á því móti . Ragna Sigríður er góð fyrirmynd fyrir sunddeildina af báðum kynjum og á öllum aldri . Í vetur hefur hún þjálfað yngri hópa hjá sunddeildinni og miðlar þannig sinni reynslu til yngri iðkenda . Svana Katla Þorsteinsdóttir : Karatekona úr Breiðablik Svana er ósigruð í einstaklingskata undanfarin fimm ár og er Íslandsmeistari í kata kvenna , fimmta árið í röð sem er magnaður árangur . Svana er fastamaður í landsliði Íslands og hefur tekið þátt í fjölmörgum verkefnum með því og unnið til verðlauna . Á árinu varð hún í 2. sæti Kata senior og Teamkata á Smáþjóðaleikunum sem voru haldnir hérna heima í ár . Svana Katla er góð fyrirmynd fyrir karateiðkendur af báðum kynjum og á öllum aldri fyrir utan og á æfingum . Auk þess er hún að þjálfa yngri keppendur hjá Breiðablik og deilir með þeim reynslu sinni . Valgarð Reinhardsson : Fimleikamaður úr Gerplu Valgarð er fremsti fimleikamaður landsins . Hann er núverandi Íslandsmeistari í áhaldafimleikum karla og var í sigurliði Gerplu á bikarkeppni 2019 . Valgarð hefur tekið þátt í fjölda fimleikakeppna á erlendum vettvangi á árinu og hefur náð góðum árangri þar . Á heimsbikarmóti í Koper keppti hann í úrslitum í gólfæfingum og hafnaði í 6. sæti af átta sem komust í úrslit og var næstur inn í úrslit á tvíslá . Hann keppti á Evrópuleikum í Hvíta Rússlandi í júlí og náði 46. sæti og á Heimsmeistaramótinu í Stuttgart og hafnaði hann í 95. sæti af 146 keppendum . Hann keppti á heimsbikarmótinu í Melbourne og var mjög nálægt úrslitum á tvíslá og svifrá . Valgarð er fimleikamaður ársins 2019 hjá FSÍ .